				|

		52013PC0942

			Prijedlog ODLUKE VIJEĆA o stajalištu koje Europska unija zauzima u okviru Odbora za pridruživanje EU – Čile u vezi s izmjenom Priloga XII. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, kojim se utvrđuje popis čileanskih subjekata koji provode nabavu u skladu s odredbama glave IV. dijela IV. (Javna nabava) /* COM/2013/0942 final - 2013/0450 (NLE) */

			   	OBRAZLOŽENJE
1.           KONTEKST PRIJEDLOGA
Dana 18. studenoga 2002. potpisan je Sporazum
o pridruživanju između Europske zajednice i njezinih država članica,
s jedne strane, i Republike Čilea, s druge strane (dalje u tekstu
„Sporazum o pridruživanju”).
U Prilogu XII. Sporazumu o pridruživanju
naveden je popis čileanskih javnih subjekata za koje vrijede obveze u
području javne nabave.
Republika Čile predlaže izmjene Priloga
XII. Prijedlog se sastoji od pojednostavnjenja popisa javnih subjekata,
navedenih po ministarstvima u Dodatku 1 A, njegovim zamjenjivanjem
sveobuhvatnom klauzulom kojom se osigurava da su obuhvaćeni svi subjekti
podređeni navedenim ministarstvima. Nadalje, čileanske vlasti
predlažu sveobuhvatnu klauzulu za sve subjekte ispod središnje razine (općine)
u Dodatku 2 A.
Zahvaljujući predloženoj izmjeni, ako u
budućnosti dođe do promjene subjekata (tj. osnivanja dodatnih ovisnih
službi, regija, provincija ili općina ili njihova spajanja ili ukidanja),
izmjene Priloga neće biti potrebne. Štoviše, budući da, kad je
riječ o Čileu, opseg primjene glave IV. dijela IV. (Javna nabava)
ostaje nepromijenjen, Europska komisija smatra da je riječ o promjeni
čisto formalne prirode te da u skladu s člankom 159. stavkom 2.
Sporazuma o pridruživanju kompenzacijske prilagodbe nisu potrebne. Dapače,
promjenom se uvodi smisleno poboljšanje strukture Sporazuma.
Dodatak 1 B i Dodatak 2 B Prilogu XII., koji
se odnose na obuhvat svih ostalih javnih subjekata na središnjoj razini i ispod
središnje razine koji nisu industrijske ili trgovačke prirode, ostaju
nepromijenjeni.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Nije relevantno jer se ovim prijedlogom, kojim
se formalno izmjenjuje Prilog XII., ne mijenja njegovo područje primjene.
3.           PRAVNI ELEMENTI PRIJEDLOGA
Vijeće se poziva da donese stajalište
Europske unije o nacrtu Odluke Odbora za pridruživanje Europska unija –
Čile kojom se izmjenjuje popis čileanskih subjekata koji provode
nabavu u skladu s odredbama iz glave „Javna nabava” Sporazuma o pridruživanju.
Člankom 159. Sporazuma o pridruživanju
predviđa se mogućnost izmjene područja primjene glave „Javna
nabava” te je u skladu s njegovim stavkom 3. Odbor za pridruživanje ovlašten za
donošenje odluke o izmjeni Priloga XII.
Prijedlog je u isključivoj nadležnosti
Europske unije. Načelo supsidijarnosti stoga se ne primjenjuje.
4.           UTJECAJ NA PRORAČUN
Prijedlog nema financijski utjecaj na
proračun Europske unije.
2013/0450 (NLE)
Prijedlog
ODLUKE VIJEĆA
o stajalištu koje Europska unija zauzima u okviru
Odbora za pridruživanje EU – Čile u vezi s izmjenom Priloga XII. Sporazumu
o pridruživanju između Europske zajednice i njezinih država članica,
s jedne strane, i Republike Čilea, s druge strane, kojim se utvrđuje
popis čileanskih subjekata koji provode nabavu u skladu s odredbama glave
IV. dijela IV. (Javna nabava)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Dana 18. studenoga 2002.
potpisan je Sporazum o pridruživanju između Europske zajednice i njezinih
država članica, s jedne strane, i Republike Čilea, s druge strane[1] (dalje u tekstu
„Sporazum o pridruživanju”).
(2)       U Prilogu XII. Sporazumu o
pridruživanju naveden je popis javnih subjekata Republike Čilea koji
provode nabavu u skladu s odredbama o javnoj nabavi iz glave IV. dijela IV.
Sporazuma o pridruživanju.
(3)       Dana 10. veljače 2012.
Republika Čile obavijestila je Europsku uniju o svojoj namjeri da izmijeni
Prilog XII. (dodatne informacije priopćene su 18. listopada 2012.). Nakon
primitka obavijesti i u skladu s člankom 159. stavkom 2. Sporazuma o
pridruživanju, strane su smatrale da je primjereno da Odbor za pridruživanje
donese odluku o izmjeni relevantnog Priloga kako bi se uzela u obzir izmjena
koja je bila predmet obavijesti Republike Čilea.
(4)       Izmjena se sastoji od (a)
pojednostavnjenja popisa javnih subjekata, navedenih po ministarstvima u
Dodatku 1 A Prilogu XII., njegovim zamjenjivanjem sveobuhvatnom klauzulom kojom
se osigurava da su obuhvaćeni svi subjekti podređeni navedenim
ministarstvima i (b) uvođenja sveobuhvatne klauzule za sve subjekte ispod
središnje razine u Dodatak 2 A.
(5)       Stajalište koje Unija zauzima
u okviru Odbora za pridruživanje EU – Čile treba se temeljiti na
priloženom nacrtu Odluke,
DONIJELO JE OVU ODLUKU:
Članak 1.
Stajalište koje Europska unija zauzima u
okviru Odbora za pridruživanje u pogledu izmjene Priloga XII., kojim se
utvrđuje popis čileanskih subjekata koji provode nabavu u skladu s
odredbama glave IV. dijela IV. (Javna nabava), temelji se na nacrtu Odluke
spomenutog Odbora, priloženom ovoj Odluci.
Članak 2.
Nakon donošenja, Odluka Odbora za
pridruživanje objavljuje se u Službenom listu Europske unije.
Članak 3.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
ZAKONODAVNI FINANCIJSKI IZVJEŠTAJ ZA
PRIJEDLOGE S PRORAČUNSKIM IMPLIKACIJAMA OGRANIČENIMA ISKLJUČIVO
NA PRIHODOVNU STRANU
1.           NAZIV PRIJEDLOGA
Prijedlog odluke Vijeća o stajalištu koje
Europska unija zauzima u okviru Odbora za pridruživanje EU – Čile u
pogledu izmjene Priloga XII. Sporazumu o pridruživanju između Europske
zajednice i njezinih država članica, s jedne strane, i Republike
Čilea, s druge strane, kojim se utvrđuje popis čileanskih
subjekata koji provode nabavu u skladu s odredbama glave IV. dijela IV. (Javna
nabava).
2.           PRORAČUNSKE LINIJE:
Poglavlje i članak
Iznos predviđen u proračunu za
dotičnu godinu:
3.           FINANCIJSKI UTJECAJ:
X         Prijedlog nema financijski utjecaj
¨         Prijedlog nema financijski utjecaj na rashode, ali ima
sljedeći financijski utjecaj na prihode:
milijuna EUR (do 1 decimalnog mjesta)
   ||   ||
 Proračunska linija || Prihodi[2] || Jednogodišnje razdoblje, počevši od dd/mm/gggg || [godina n]
 Članak 120.   || Utjecaj na vlastita sredstva ||   ||
 Stanje nakon djelovanja
   || [n + 1] || [n + 2] || [n + 3] || [n + 4] || [n + 5]
   ||   ||   ||   ||   ||
[1]               SL L 352, 30.12.2002., str. 3.
[2]               Kad je riječ o tradicionalnim vlastitim sredstvima
(poljoprivredne pristojbe, pristojbe na šećer, carine), navedeni iznosi
moraju biti neto iznosi, tj. bruto iznosi umanjeni za 25 % na ime troškova
naplate.


				|

		52014PC0485

			Prijedlog ODLUKE VIJEĆA o sklapanju, u ime Europske unije i njezinih država članica, Protokola uz Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, kako bi se uzelo u obzir pristupanje Republike Hrvatske Europskoj uniji /* COM/2014/0485 final - 2014/0222 (NLE) */

			   	OBRAZLOŽENJE
Prijedlog u prilogu pravni je instrument za
sklapanje Protokola uz Okvirni sporazum o sveobuhvatnom partnerstvu i suradnji
između Europske unije i njezinih država članica, s jedne strane, i
Socijalističke Republike Vijetnama, s druge strane, kako bi se
uzelo u obzir pristupanje Republike Hrvatske Europskoj uniji (dalje u tekstu
„Protokol”).
U skladu sa svojim Aktom o
pristupanju, Hrvatska pristupa međunarodnim sporazumima koje su potpisale
ili sklopile Europska unija i njezine države članice putem protokola uz te
sporazume.
Okvirni sporazum o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnama,
s druge strane, dalje u tekstu „Sporazum”, potpisan je u Bruxellesu
27. lipnja 2012. Sporazum je trenutačno u postupku ratifikacije i još nije
stupio na snagu.
Slijedom
Odluke Vijeća od ...2014. o potpisivanju, u ime
Europske unije i njezinih država članica, Protokola uz Okvirni sporazum o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnama,
s druge strane, kako bi se uzelo u obzir pristupanje Republike Hrvatske
Europskoj uniji, Protokol je potpisan u... dana ....
Predloženim Protokolom Republika Hrvatska uključuje se
kao ugovorna stranka Sporazuma, a EU se obvezuje osigurati vjerodostojnu
inačicu Sporazuma na hrvatskom jeziku.
Komisija od Vijeća traži sklapanje
Protokola u ime Europske unije i njezinih država članica.
Europski
parlament pozvat će se na davanje svoje suglasnosti ovome Protokolu.
2014/0222 (NLE)
Prijedlog
ODLUKE VIJEĆA
o sklapanju, u ime Europske unije i njezinih
država članica, Protokola uz Okvirni sporazum o sveobuhvatnom partnerstvu
i suradnji između Europske unije i njezinih država članica, s jedne
strane, i Socijalističke Republike Vijetnama, s druge strane, kako bi se
uzelo u obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 207. i 209. u vezi s
člankom 218. stavkom 6. točkom (a),
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Sukladno uvjetima iz
članka 6. stavka 2. Akta o pristupanju Republike Hrvatske, o
pristupanju Republike Hrvatske Okvirnom sporazumu o sveobuhvatnom partnerstvu i
suradnji između Europske unije i njezinih država članica, s jedne
strane, i Socijalističke Republike Vijetnama, s druge strane, („Sporazum”)
odlučit će se putem protokola uz Sporazum. U skladu s
člankom 6. stavkom 2. Akta o pristupanju, u slučaju takvog
pristupanja primjenjuje se pojednostavnjeni postupak u kojemu Vijeće,
jednoglasnom odlukom u ime država članica, sklapa protokol s trećim
dotičnim zemljama.
(2)       Dana
14. rujna 2012. Vijeće je ovlastilo Komisiju da otvori pregovore
s dotičnim trećim zemljama[1].
Pregovori su uspješno zaključeni te je Protokol uz Okvirni sporazum o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnama,
s druge strane, kako bi se uzelo u obzir pristupanje Republike Hrvatske
Europskoj uniji, potpisan u ime Europske unije i njezinih država članica u
[…] dana […].
(3)       Protokol bi trebalo odobriti,
DONIJELO JE OVU ODLUKU:
Članak 1.
1.           Odobrava se, u ime Unije i njezinih država članica,
Protokol uz Okvirni sporazum o sveobuhvatnom partnerstvu i suradnji između
Europske unije i njezinih država članica, s jedne strane, i
Socijalističke Republike Vijetnama, s druge strane, kako bi se
uzelo u obzir pristupanje Republike Hrvatske Europskoj uniji.
2.           Tekst Protokola priložen je ovoj Odluci.
Članak 2.
Predsjednik Vijeća imenuje osobu koja je
ovlaštena u ime Europske unije i njezinih država članica izdati obavijest
predviđenu člankom 4. stavkom 1. Protokola.
Članak 3.
Ova odluka stupa na snagu na dan donošenja.
Sastavljeno u Bruxellesu
Za Vijeće
Predsjednik
[1]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj uniji (dok. Vijeća 13351/12 LIMITED).
PRILOG

Prijedlogu
ODLUKE VIJEĆA
o sklapanju, u ime Europske unije i njezinih država članica, Protokola uz
Okvirni sporazum o sveobuhvatnom partnerstvu i suradnji između Europske
unije i njezinih država članica, s jedne strane, i Socijalističke
Republike Vijetnama, s druge strane, kako bi se uzelo u obzir pristupanje
Republike Hrvatske Europskoj uniji

PROTOKOL
PROTOKOL UZ OKVIRNI SPORAZUM
O SVEOBUHVATNOM PARTNERSTVU I SURADNJI
između Europske unije i njezinih država članica, s jedne strane, i
Socijalističke Republike Vijetnama, s druge strane, kako bi se uzelo u
obzir pristupanje Republike Hrvatske Europskoj uniji

KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
REPUBLIKA HRVATSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
REPUBLIKA MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
ugovorne stranke Ugovora o Europskoj uniji i
Ugovora o funkcioniranju Europske unije, dalje u tekstu „države članice”,
koje zastupa Vijeće Europske unije, i
EUROPSKA UNIJA, dalje u tekstu „Europska
unija“,
s jedne strane, i
SOCIJALISTIČKA REPUBLIKA VIJETNAM, dalje
u tekstu „Vijetnam”,
s druge strane,
dalje u tekstu „ugovorne stranke” za potrebe
ovog Protokola,
UZIMAJUĆI U OBZIR pristupanje Republike
Hrvatske Europskoj uniji 1. srpnja 2013.,
BUDUĆI DA je Okvirni sporazum o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnama,
s druge strane, dalje u tekstu „Sporazum”, potpisan u Bruxellesu
27. lipnja 2012.;
BUDUĆI DA je Ugovor o pristupanju
Republike Hrvatske Europskoj uniji, dalje u tekstu „Ugovor o pristupanju”,
potpisan u Bruxellesu 9. prosinca 2011.;
BUDUĆI DA je u skladu s
člankom 6. stavkom 2. Akta o pristupanju Republike Hrvatske o
njezinu pristupanju Sporazumu potrebno odlučiti sklapanjem protokola uz
Sporazum,
SPORAZUMJELE SU SE KAKO SLIJEDI:
Članak 1.
Republika Hrvatska pristupa kao stranka
Okvirnom sporazumu o sveobuhvatnom partnerstvu i suradnji između Europske
unije i njezinih država članica, s jedne strane, i Socijalističke
Republike Vijetnama, s druge strane, potpisanome u Bruxellesu
27. lipnja 2012. te donosi i prima na znanje, na isti način kao
i druge države članice Europske unije, tekstove Sporazuma, kao i Izjava uz
njega.
Članak 2.
Europska unija svojim državama članicama
i Socijalističkoj Republici Vijetnamu pravovremeno nakon parafiranja ovog
Protokola dostavlja inačicu Sporazuma na hrvatskom jeziku. Od dana
stupanja na snagu ovog Protokola jezična inačica iz prethodne
rečenice ovog članka postaje vjerodostojna pod istim uvjetima kao i
inačice Sporazuma na bugarskom, češkom, danskom, engleskom,
estonskom, finskom, francuskom, grčkom, latvijskom, litavskom,
mađarskom malteškom, nizozemskom, njemačkom, poljskom, portugalskom,
rumunjskom, slovačkom, slovenskom, španjolskom, švedskom, talijanskom i
vijetnamskom jeziku.
Članak 3.
Ovaj Protokol čini sastavni dio
Sporazuma.
Članak 4.
(1)
Ovaj Protokol odobravaju Europska unija,
Vijeće Europske unije u ime država članica i Vijetnam, u skladu sa
svojim postupcima. Ugovorne stranke međusobno se obavješćuju o
završetku postupaka potrebnih u tu svrhu. Isprave o odobrenju polažu se kod
Glavnog tajništva Vijeća Europske unije.
(2)
Ovaj Protokol stupa na snagu prvog dana mjeseca
koji slijedi nakon datuma polaganja posljednje isprave o odobrenju, ali ne
prije datuma stupanja na snagu Sporazuma.
Članak 5.
Ovaj Protokol sastavljen je u dva primjerka na
bugarskom, češkom, danskom, engleskom, estonskom, finskom, francuskom,
grčkom, hrvatskom, latvijskom, litavskom, mađarskom, malteškom,
nizozemskom, njemačkom, poljskom, portugalskom, rumunjskom, slovačkom,
slovenskom, španjolskom, švedskom, talijanskom i vijetnamskom jeziku, pri
čemu je svaki od tih tekstova jednako vjerodostojan.
U POTVRDU TOGA, niže potpisani
opunomoćenici, propisno ovlašteni u tu svrhu, potpisali su ovaj Protokol.
Sastavljeno u … dana … …godine …
ZA EUROPSKU UNIJU I NJEZINE DRŽAVE
ČLANICE
ZA SOCIJALISTIČKU REPUBLIKU
VIJETNAM